|  |  |  |
| --- | --- | --- |
|  | **REPUBLIKA HRVATSKA**  **ZAGREBAČKA ŽUPANIJA**  **GRAD SVETI IVAN ZELINA**  **GRADSKO VIJEĆE** | **NACRT PRIJEDLOGA** |
| **hr)zg-zelina** |
| KLASA: 410-01/23-01/01  URBROJ: 238-30-04/19-23-1  Sveti Ivan Zelina, 06. studeni 2023. | |  |

Na temelju članka 20. i članka 42. Zakona o lokalnim porezima (“Narodne novine” broj 115/16, 101/17, 114/22 i 114/23) i članka 35. Statuta Grada Svetog Ivana Zeline ("Zelinske novine" br. 7/21), Gradsko vijeće Grada Svetog Ivana Zeline na \_\_\_\_ sjednici održanoj \_\_\_\_\_\_\_\_ godine donijelo je

**ODLUKU**

**O POREZIMA GRADA SVETOG IVANA ZELINE**

**I. TEMELJNA ODREDBA**

**Članak 1.**

Ovom se Odlukom propisuju vrste poreza koje pripadaju Gradu Svetom Ivanu Zelini,visina poreza na kuće za odmor, predmet oporezivanja porezom na korištenje javnih površina, kao i visina, način i uvjeti plaćanja poreza na korištenje javnih površina te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

**II. VRSTE POREZA**

**Članak 2.**

Gradski porezi jesu:

1. Porez na kuće za odmor;
2. Porez na korištenje javnih površina.

**III. POREZ NA KUĆE ZA ODMOR**

**Članak 3.**

Porez na kuće za odmor na području Grada Svetog Ivana Zeline plaća se godišnje i to:

- 3,00 eura/m2 korisne površine kuće za odmor izgrađene od čvrstih materijala;

- 2,00 eura/m2 korisne površine kuće za odmor izgrađene od drvenog materijala.

**IV. POREZ NA KORIŠTENJE JAVNIH POVRŠINA**

**Članak 4.**

Javnom površinom u smislu ove Odluke smatraju se ulice, trgovi, parkovi i slične površine.

**Članak 5.**

Porez na korištenje javnih površina obračunava se i plaća po stopi od 20 % na iznos ugovorene naknade koja se plaća na korištenje javnih površina.

**Članak 6.**

Porez na korištenje javnih površina obveznik je dužan platiti u roku od 15 dana od dana dostave rješenja o utvrđivanju toga poreza.

**V. NADLEŽNO TIJELO ZA UTVRĐIVANJE I NAPLATU POREZA**

**Članak 7.**

Poslovi utvrđivanja, evidentiranja, nadzora, naplate i ovrhe gradskih poreza (porez na kuće za odmor i porez na korištenje javnih površina) obavlja Ministarstvo financija, Porezna uprava.

**Članak 8.**

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VI. PRIJELAZNE I ZAVRŠNE ODREDBE**

**Članak 9.**

Postupci utvrđivanja poreza započeti po odredbama Odluke o porezima Grada Svetog Ivana Zeline („Narodne novine“, br. 27/17, 128/17 i 140/20 i „Zelinske novine“, br. 4/17, 25/17 i 32/20), koji nisu dovršeni do stupanja na snagu ove Odluke, dovršiti će se prema odredbama Odluke o porezima Grada Svetog Ivana Zeline („Narodne novine“, br. 27/17, 128/17 i 140/20 i „Zelinske novine“, br. 4/17, 25/17 i 32/20).

**Članak 10.**

Danom stupanja na snagu ove Odluke prestaje važiti Odluka o porezima Grada Svetog Ivana Zeline („Narodne novine“, br. 27/17, 128/17 i 140/20 i „Zelinske novine“, br. 4/17, 25/17 i 32/20).

**Članak 11.**

Ova Odluka će se objaviti u „Zelinskim novinama“, službenom glasilu Grada Svetog Ivana Zeline, a stupa na snagu 01. siječnja 2024. godine.

|  |
| --- |
| **PREDSJEDNIK GRADSKOG VIJEĆA** |
| **GRADA SVETOG IVANA ZELINE** |
| **Darko Bistrički, struc.spec.ing.građ.** |